**A Belügyminisztérium Informatikai Helyettes Államtitkárság**

**Elektronikus Közszolgáltatásokat Támogató Főosztály**

**Szolgáltatásmenedzsment Osztálya**

a kormányzati igazgatásról szóló 2018. évi CXXV. törvény

 83. § (1) bekezdése alapján

pályázatot hirdet

**IT fejlesztési menedzser**

**(kormánytanácsos)**

álláshely betöltésére.

**A kormányzati szolgálati jogviszony időtartama:**

Határozott idejű 2022. 03.31-ig szóló kormányzati szolgálati jogviszony.

**Foglalkoztatás jellege:**

Teljes munkaidő

**A munkavégzés helye:**

1051 Budapest, József Attila utca 2-4.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján az álláshely betöltője által ellátandó feladatkörök:**

3/71. Közigazgatás-korszerűsítési feladatkör

**Ellátandó feladatok:**

* az Elektronikus Közszolgáltatásokat Támogató Főosztály szakmai képviselete a hatáskörébe eső belső és külső fejlesztésekben, projektekben
* az állami nyilvántartásokhoz, e-közigazgatáshoz kapcsolódó informatikai fejlesztések koordinációja
* az informatikai fejlesztésekben, projektekben közreműködő szervezeti egységek, beszállítók tevékenységének összehangolása, a folyamatos információáramlás biztosítása
* az állami nyilvántartásokhoz kapcsolódó jogszabálytervezetek felülvizsgálata
* új fejlesztések megrendelése, kapcsolódó egyeztetések szervezése, dokumentálása
* a teljesítések részeként átadott eredménytermékek szakmai kontrollja, érintett területek által történő véleményeztetése
* a fejlesztésekhez, projektekhez kapcsolódó határidők nyomon követése, prioritáskezelés
* a fejlesztésekhez kapcsolódó erőforrásbecslések elkészíttetése
* fejlesztéseket, kapcsolódó feladatokat tartalmazó nyilvántartások, kimutatások elkészítése, naprakészen tartása
* tájékoztató levelek, vezetői státuszjelentések készítése
* egyeztetések összehívása, emlékeztetők készítése

**Az álláshelyhez tartozó főbb tevékenységi körök:**

A központosított informatikai és elektronikus hírközlési szolgáltatásokról szóló 309/2011. (XII. 23.) Korm. rendelet 3. mellékletében szereplő elektronikus információs rendszerekhez kapcsolódó elektronikus szolgáltatások elektronizálásához, fejlesztéséhez, továbbfejlesztéséhez szükséges szakmai támogatás.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései, valamint a Belügyminisztérium Közszolgálati Szabályzatának, valamint egyéb szabályzatainak rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Felsőfokú (preferáltan informatikai vagy igazgatásszervezői) végzettség,
* Felhasználói szintű számítógépes ismeretek, gyakorlat az MS Office (irodai alkalmazások) használatában.

**Elvárt kompetenciák:**

* Terhelhetőség,
* Szakmai igényesség,
* Proaktív gondolkodásmód,
* Kiemelkedő menedzseri kompetenciák,
* Kiváló kommunikációs készség szóban és írásban egyaránt,
* Átlag feletti precizitás,
* Önálló és pontos munkavégzés,
* Elhivatottság,
* Kiváló problémamegoldó képesség,
* Teljesítmény orientáltság,

**A pályázat elbírálásánál előnyt jelent:**

* Közigazgatásban, informatikai fejlesztések menedzselésében szerzett szakmai tapasztalat,
* Európai Uniós társfinanszírozású projektek végrehajtásában szerzett szakmai tapasztalat,
* Közigazgatási szakvizsga megléte,
* Elektronikus közigazgatás területén szerzett szakmai tapasztalat,
* Innovatív szemlélet,
* Stratégiai gondolkodás,
* Középszintű aktív angol nyelvtudás.

**A pályázat részeként benyújtandó iratok, igazolások:**

* Fényképes, részletes szakmai önéletrajz,
* Motivációs levél, maximum 1-1,5 oldal terjedelemben,
* Iskolai végzettséget, nyelvvizsgát, közigazgatási vizsgát igazoló bizonyítványok másolata,
* 3 hónapnál nem régebbi hatósági erkölcsi bizonyítvány (mely a pályázatnak nem, csak az állás betöltésének feltétele),
* Nyilatkozat, hogy a kinevezést megelőző egészségügyi alkalmasságát igazoló orvosi vizsgálatnak aláveti magát,
* Nyilatkozat, hogy a pályázatát az elbírálásban részt vevő személyek megismerhetik,
* Nyilatkozat, hogy az állás betöltésénél összeférhetetlenséget eredményező körülmény nem áll fenn, illetve azokat a kinevezése időpontjáig megszünteti,
* A pályázat tárgyában kérjük feltüntetni az „IT fejlesztési menedzser” munkaköri azonosítót!

**Az álláshely betölthetőségének időpontja:**

Az álláshely a pályázati eljárást követően azonnal betölthető.

**A pályázat benyújtásának határideje:** 2020. augusztus 15.

**A pályázatok benyújtásának módja:**

* Elektronikus úton az Elektronikus Közszolgáltatásokat Támogató Főosztály részére az ektfo@bm.gov.hu e-mail címen keresztül

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium erre kijelölt vezetői értékelik, valamint javaslatot tesznek a munkáltatói jogkört gyakorló közigazgatási államtitkár felé a személyzeti intézkedés meghozatalára. A pályázatok alapján kiválasztott jelentkezőkkel személyes (szakmai tapasztalatra is kiterjedő), két körös interjú lefolytatására kerül sor.

**A pályázat elbírálásának határideje:** 2020. augusztus 30.

**A pályázati kiírás további közzétételének helye:**

* [www.kozigallas.gov.hu](http://www.kozigallas.gov.hu)
* [www.kormany.hu](http://www.kormany.hu)

**A munkáltatóval kapcsolatos egyéb lényeges információ:**

A határozott időre szóló kinevezés 6 hónap próbaidő kikötésével történik.